Ďakujem pekne. Pán poslanec Pelegrini, no s tým celkom nesúhlasím, že je to taká jednoduchá novelizácia, keďže sa zmenila norma, a keďže sa zmenil predpis, teda zákon o rozpočtových pravidlách verejnej správy. No, to je síce aj v zdôvodnení pri tomto návrhu, ale pre mňa je podstatné, že sa to týka poskytovania dotácií. A už som spomínal, že máme konkrétne problémy či už pri poskytovaní dotácií, či pri preplácaní z európskych fondov, či pri výberových konaniach. A toto si myslím, že je úplne podobný príklad, keď sa dotácie napríklad poskytnú netransparentne, a keď sa tieto dotácie poskytnú niekomu, komu chcem, a niekomu, čo nechceme, sa neposkytnú. Veď je tam slovo môže. Môže poskytnúť na základe žiadosti. Môže, to znamená, že môže komu chce. Podmienky, ktoré by mali platiť, sa odvolávajú iba na zákon o rozpočtových pravidlách, teda nevyhnutné podmienky z hľadiska poskytnutia dotácie. Predsa podmienky, že či nemá dlhy voči štátnemu rozpočtu a podobne, to asi by mali platiť pre všetky možné dotácie, ktoré sa vôbec niekde udeľujú. Ďakujem pekne.
Kritika spôsobu poskytovania dotácií. CAP macroeconomics = národný rozpočet hovorí o probléme novely a nesúhlas. Spomína eurofondy bez jednoznačného postoja k Eu